Kuberkrakers teiken gewilde webwerwe – praag.co.za
Miljoene gebruikers van webwerwe soos Twitter, Facebook, Livejournal en Google is dié week deur 'n kuberaanval geraak. Daar was 'n georkistreerde aanval op die gewildste webwerwe en die oorsprong daarvan was onbekend, maar teen Donderdag het een kraker, genaamd Cyxymu van Tiblisi, bekendgemaak dat die aanval vanuit Rusland gevoer is. Hy is van mening dat dit 'n handjie vol kuberkrakers was maar met direkte bevele van die Kremlin om die aanval te loods.
Dié tipe aanval staan bekend as 'n "denial of service" of diensweiering en vind plaas wanneer 'n onhanteerbare aantal rekenaars tegelykertyd 'n betrokke webwerf teiken. Die bedieners word oorweldig met die verkeer wat dan die gevolg het dat die webwerf vir normale verkeer buite bereik is.
Facebook was die eerste werf wat deurgeloop het maar dit was kort daarna ook bekend dat ander prominente webwerwe, soos onder andere LiveJournal, ook deurgeloop het.
'n Woordvoerder vir Google het gemeld dat die firma se stelsels die meeste van hul skade voorkom het en dat google.com en selfs hul gewilde e-posprogram Gmail geen probleme ondervind het nie. Google werk tans saam met die ander betrokke partye om die oorsaak te soek en om die skade te bepaal.
Facebook het ook later erken dat hulle deurgeloop het en het bevestig dat geen gebruikerdata in gevaar was nie. Die aanval het sekere dienste van Facebook geraak en het dus 'n invloed gehad op die gebruik van Facebook. Lede van die werf kon by tye nie toegang daartoe verkry nie.
Die volle gevolge van die aanval is egter nog onduidelik en die mikrowoernaalwerf Twitter wat vir byna twee ure vanlyn was, het teen Donderdag nog met rukke en stote gewerk.
free casino gamesлобановский александр фото
Skrywer Dan RoodtGepubliseer op 9 Augustus 2009 Kategorieë PersoonlikSleutelwoord Albertus Kleingeld, Facebook, Google, Kuberkrakers teiken gewilde webwerwe, Persoonlik, Tegnologie, twitter